Ronin (filma)

Ronin John Frankenheimer estatubatuar zinema zuzendariaren 1998ko espioitza filma da, Veneziako Zinemaldian estreinatua. Frantziako Niza eta Paris hirietako kaleetan barna egindako auto jarraipen edo lasterka ikusgarrietengatik nabari da. Bertan, Robert De Niro, Jean Reno, Natascha McElhone, Stellan Skarsgård, Sean Bean eta Jonathan Pryce aktoreek antzeztu zuten.

 Argumentua 
Antzinako Japonian rōnin izeneko samuraiak nagusi edo buruzagi batzuen agindupean borrokatzeko mertzenario gisa ibili ziren bezala, Europan ekintza sekretu arriskutsuak egin dituzten espioiek ere beren zerbitzuak diru gehien ordaintzen dienari eskaintzen dizkiete, bai estatuetako zerbitzu sekretuei, bai erakundeei, bai talde armatuei zein pertsona partikularrei. Mertzenariook agindutako misioa betetzera mugatzen dira, baina beren buruzagia edota betetako lanaren helburua zein den jakin gabe. Film horren kasuan, mertzenarioek maleta misteriotsu batez jabetu behar dutela besterik ez dakite.

 Aktoreak 
 Robert De Niro: Sam
 Jean Reno: Vincent
 Jonathan Pryce: Seamus O'Rourke
 Natascha McElhone: Deirdre
 Stellan Skarsgård: Gregor
 Sean Bean: Spence
 Skipp Sudduth: Larry
 Michael Lonsdale: Jean-Pierre
 Jan Triska: Dapper Gent
 Féodor Atkine: Mikhi
 Katarina Witt: Natacha Kirilova
 Bernard Bloch: Sergi

 Kanpo estekak 
 Ronin filmaren IMDBko fitxa irakurgai 

Kategoria:John Frankenheimerrek zuzendutako filmak
Kategoria:Ameriketako Estatu Batuetako filmak
Kategoria:Ekintza filmak
Kategoria:Espioitza filmak
Kategoria:Polizia filmak
Kategoria:Thrillerrak
Kategoria:Behin-behineko IRAri buruzko filmak
Kategoria:Errusiar mafiari buruzko filmak
Kategoria:CIAri buruzko filmak
Kategoria:Parisen girotutako filmak
Kategoria:Frantzian girotutako filmak
Kategoria:1998ko filmak